২০১৬ আইসিসি বিশ্ব টুয়েন্টি২০ ফাইনাল
এ জয়ের ফলে ওয়েস্ট ইন্ডিজ চতুর্থ আইসিসি বিশ্ব চ্যাম্পিয়নশীপ জয় করে। এর পূর্বে তারা ১৯৭৫ ও ১৯৭৯ সালের ক্রিকেট বিশ্বকাপ এবং ২০১২ সালের বিশ্ব টুয়েন্টি২০ শিরোপা লাভ করেছিল। এছাড়াও প্রথম দল হিসেবে দুইবার পুরুষদের বিশ্ব টুয়েন্টি২০ এবং প্রথমবারের মতো একই দিনে পুরুষ ও মহিলাদের প্রতিযোগিতার শিরোপা জয়ের বিরল সৌভাগ্য অর্জন করে।
২০১৫ আইসিসি আমেরিকাস টুয়েন্টি২০ প্রথম বিভাগ
আইসিসি’র চার সহযোগী সদস্য - বারমুডা, কানাডা, সুরিনাম ও মার্কিন যুক্তরাষ্ট্রের ক্রিকেট দল অংশ নেয়। ওয়েস্ট ইন্ডিজ ক্রিকেট দল আইসিসি’র পূর্ণাঙ্গ সদস্য হওয়ায় দলটি সরাসরি ২০১৬ সালে ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় খেলবে।ইন্ডিয়ানাপোলিস ওয়ার্ল্ড স্পোর্টস পার্কে প্রথমবারের মতো আমেরিকাস টুয়েন্টি২০ প্রতিযোগিতা অনুষ্ঠিত হয়। এর পূর্বের দুই আসর ফ্লোরিডার লডারহিলে অবস্থিত সেন্ট্রাল ব্রোওয়ার্ড রিজিওন্যাল পার্কে অনুষ্ঠিত হয়েছিল। বারমুডার কোচ হিসেবে ছিলেন সাবেক ক্রিকেটার আর্নল্ড ম্যান্ডার্স ও সহকারী ছিলেন ক্লে স্মিথ। প্রতিযোগিতার প্রস্তুতি-পর্বের অংশ হিসেবে জামাইকায় প্রশিক্ষণ শিবির স্থাপন করেন। সেখানে দলটি জামাইকার ক্লাব দলগুলোর বিপক্ষে ৩টি খেলায় অংশ নিয়ে সবকটিতেই বিজয়ী হয়। প্রস্তুতি-পর্বের অংশ হিসেবে সুরিনাম দল মার্চ, ২০১৫ সালে মেরিলেবোন ক্রিকেট ক্লাবের বিপক্ষে বেশ কয়েকটি টুয়েন্টি২০ খেলায় অংশ নেয়। কানাডা দল টেক্সাসের হসটনে আমন্ত্রিত একাদশের বিপক্ষে তিনটি অনুশীলনী খেলায় অংশগ্রহণ করে।